EkBass/fiwiki-20250220-pages-articles huggingface dataset:
Sjón

Sigurjón ”Sjón” Birgir Sigurðsson (s. 27. elokuuta 1962) on islantilainen muusikko ja kirjailija. Hänen romaaneihinsa kuuluvat muun muassa Sinun silmäsi näkivät minut (1994), Skugga-Baldur (2003), Argon lastu (2005) ja Poika nimeltä Kuukivi (2013). Sjón sai vuonna 2005 Pohjoismaiden neuvoston kirjallisuuspalkinnon kertomuksellaan Skugga-BaldurPohjoismaiden neuvoston kirjallisuuspalkinto Islantiin. Turun Sanomat 24.2.2005.. == Ura == Sjón oli 1990-luvulla Sugarcubes-yhtyeen perustajia. Ateenan olympialaisissa 2004 kuultiin Sjónin sanoittamia lauluja, jotka esitti Sugarcubesin aikainen yhtyekaveri Björk. Vuonna 2001 hän oli Oscar-ehdokkaana Lars von Trierin musikaalidraama Dancer in the Darkin sanoituksista. Suurena Muumi-fanina Sjón on tehnyt kappaleen The Comet Song yhdessä Björkin kanssa elokuvaan Muumi ja punainen pyrstötähti (2010). Myös Björk on Muumi-fani.Hs.fi/kulttuuri Alun perin Sjónilla ei ollut tarkoitus kirjoittaa trilogiaa, mutta hän tuli sanoneeksi ääneen suunnittelevansa sellaista, niinpä jotkut alkoivat odottaa. Odotuksen paineissa hän sitten kirjoitti trilogian, tosin siihen meni 25 vuotta. Se julkaistiin vuonna 2019 suomeksi yhtenä niteenä CoDex 1962. Häntä on toisinaan veikkailtu Nobelin kirjallisuuspalkinnon saajaksi. == Suomennetut teokset == * * * * * * CoDex 1962 -trilogian yhteisnide. Sinun silmäsi näkivät minut : rakkaustarina, suomentanut Maarit Kalliokoski; Kyynel väristen, suomentanut Tuomas Kauko; Minä olen nukkuva ovi, suomentanut Kirsi Luoma. Like 2019 ISBN 978-952-01-1644-6 *Maissinkeltaiset hiukset, harmaat silmät. (Korngult hár, grá augu, 2019). Suomentanut Tuomas Kauko. Helsinki: Like, 2021. ISBN 978-951-1-38339-0 == Lähteet == == Kirjallisuutta == * == Aiheesta muualla == * Elämäkerta Reykjavikin kaupunginkirjaston sivuilla * Rita Dahl: Uuden aallon traditionalisti. 14.4.2008. Luokka:Islantilaiset fantasiakirjailijat Luokka:Islantilaiset muusikot Luokka:Islantilaiset kirjailijat Luokka:Pohjoismaiden neuvoston kirjallisuuspalkinnon saajat Luokka:Vuonna 1962 syntyneet Luokka:Elävät henkilöt
Pohjois-Molukit

Pohjois-Molukit () on Molukkien saariryhmän pohjoisimmista saarista muodostuva Indonesian provinssi. Se syntyi vuonna 1999, kun Molukkien saariryhmä päätettiin jakaa kahdeksi maakunnaksi, Molukkeihin ja Pohjois-Molukkeihin. Pohjois-Molukkien saaret sijaitsevat Sulawesin ja Uusi-Guinean saarten välissä. Pohjoispuolella on Filippiinienmeri ja eteläpuolella Seraminmeri. Pohjois-Molukkien pääkaupunki on Sofifi, joka sijaitsee Halmaheran saarella. Asutetuin kaupunki on kuitenkin Ternate, joka sijaitsee samannimisellä Ternaten tulivuorisaarella. Pohjois-Molukeilla on noin 990 500 asukasta (vuonna 2010) ja provinssin pinta-ala on 31 983 neliökilometriä. Provinssin väestö koostuu useista eri etnisistä ryhmistä, joista mikään ei muodosta selkeää enemmistöä. Runsasväkisimmät ovat Sula-, Makian-, Galela- ja Buton- kansat. == Lähteet == Luokka:Indonesian provinssit
Anutan kieli

Anuta on austronesialainen kieli, jota puhutaan Anutan saarella, Salomonsaarilla. Se kuuluu oseanialaiseen kieliryhmään ja sen läheisimpiä sukulaiskieliä on muun muassa tikopia. Anutaa puhuu äidinkielenään 270 ihmistä (1999).Ethnologue: Anuta Viitattu 3.1.2014. Kielen sisällä ei tiedetä olevan murre-eroja. ==Lähteet== Luokka:Polynesialaiset kielet Luokka:Salomoninsaarten kielet
Kairiru

Kairiru on Papua-Uudessa-Guineassa puhuttava austronesialainen kieli. Sitä puhuu äidinkielenään yli 3200 ihmistä (vuonna 2000). Suurin osa kielen puhujista puhuu myös tok pisiniä. Kieli luokitellaan uhanalaiseksi. Kairirun lähimpiä sukulaiskieliä ovat kaiep ja terebu. Kairirua kirjoitetaan latinalaisin aakkosin. == Lähteet == Luokka:Oseanialaiset kielet Luokka:Papua- Uuden-Guinean kielet
Zonta International

Zonta International (ZI) on kansainvälinen palvelujärjestö, jonka tavoitteena on edistää naisten oikeudellista, poliittista, taloudellista, koulutuksellista, terveydellistä ja ammatillista asemaa kansainvälisellä ja paikallisella tasolla sekä ihmisoikeuksien ja perusvapauksien oikeudenmukaista toteutumista kaikkialla maailmassa. Zonta Internationalin missio ja visio on uudistettu tammikuussa 2015. Sen mukaisesti päämääränä on voimaannuttaa naiset toimimaan yhteiskunnassa täydellä kapasiteetillaan tasa-arvoisina miesten kanssa. Zonta International perustettiin vuonna 1919 Buffalossa Yhdysvalloissa, ja toiminta on levinnyt sen jälkeen 68 maahan, jotka on jaettu 32 piiriin. Suomen ja Viron Zonta-kerhot muodostavat Zonta International Piiri 20:n. Helsingissä toimi niin sanottu Torstaikerho jo vuonna 1934. Tästä ryhmästä tuli Suomen ensimmäinen Zonta-kerho vuonna 1947. Vuonna 2013 kerhoja oli Suomessa 61 ja Virossa neljä kerhoa. Jäseniä piiri 20:ssä oli vuonna 2020 noin 1 400\. Suomessa Zontat ovat organisoineet muun muassa valtakunnallisia Keltaisen Ruusun kampanjoita, joiden tuotto on aina käytetty kokonaisuudessaan naisten ja tyttöjen hyväksi. Tunnettu kampanja on Luetaan yhdessä, jota Piiri 20 rahoitti ja organisoi opetusta yhdessä silloisen Suomen Unifemin kanssa. Luetaan yhdessä -kampanjan myötä maahanmuuttajanaisia opetettiin lukemaan ja autettiin integroitumaan suomalaiseen yhteiskuntaan. Kampanja sai uraauurtavasta työstään muun muassa NNKY:n 11 000 euron palkinnon. Nykyisin Suomen Akateemisten Naisten Liitto jatkaa kampanjaa kulttuurirahastojen tuella. Zonta Internationalin suomalaisia kunniajäseniä ovat Elisabeth Rehn ja Helvi Sipilä. Sipilä toimi Zonta Internationalin presidenttinä vuosina 1968–1970. Hän oli ensimmäinen Yhdysvaltojen ulkopuolelta valittu presidentti. Zonta Internationalin presidenttinä on toiminut myös suomalainen Annikki Mäkinen vuosina 1984–1986. Zonta Internationalin kansainvälisen hallituksen jäseninä on toiminut viisi suomalaista: Sinikka Heiskanen, Eija Salo, Leena Kankainen, Kirsi Nickels ja Salla Tuominen. Salla Tuominen toimii kaudella 2020–2022 Zonta Internationalin ja Zonta International Foundationin (Zonta Foundation for Women) hallitusten varapuheenjohtajana (Vice President). ==Aiheesta muualla== *Suomen Zonta Luokka:Kansainväliset järjestöt
FC Steaua Bukarest

FC FCSB [] (rom. FC FCSB) on vuonna 1947 perustettu romanialainen jalkapallojoukkue. Steaua perustettiin 1947 Romanian kuninkaallisten asevoimien komentajan, kenraali Mihail Lascărin käskystä. Steaua-nimeä (suomeksi tähti) on käytetty vuodesta 1961. Se pelaa kotiottelunsa Bukarestin Ghencea-stadionilla. Joukkueen värit ovat sininen ja punainen. FCSB on Romanian jalkapalloilun kaikkien aikojen menestynein seura. Se on voittanut maan mestaruuden 23 kertaa. Steaua oli myös ensimmäinen itäeurooppalainen joukkue, joka voitti jalkapallon Euroopan cupin. Tuo tapahtui vuonna 1986, jolloin se kaatoi FC Barcelonan loppuottelussa. Aiemmin puolivälierissä Steaua oli kukistanut suomalaisen FC Kuusysin. Vuonna 1989 Steaua pelasi jälleen Euroopan cupin loppuottelussa. AC Milan oli kuitenkin siinä vahvempi. Nykyään Steaua ei ole Euroopan laajuisesti yhtä merkittävä tekijä kuin 1980-luvulla. Seura jakaantui vuonna 2017 kahtia vuosia kestäneen nimiriidan takia. Pääsarjassa pelaava yksityisen liikemiehen omistama joukkue menetti oikeuden Steauan nimen ja tunnuksen käyttöön esiintyen nykyään nimellä FCSB, asevoimien yhteyteen edelleen kuuluvan emoseuran tukema jalkapallojoukkue CSA Steaua Bukarest puolestaan pelaa toiseksi korkeimmalla sarjatasolla. ==Meriitit== *Romanian mestaruudet (27): 1951, 1952, 1953, 1956, 1960, 1961, 1968, 1976, 1978, 1985, 1986, 1987, 1988, 1989, 1993, 1994, 1995, 1996, 1997, 1998, 2001, 2005, 2006, 2013, 2014, 2015, 2024 *Romanian Cup (24): 1949, 1950, 1951, 1952, 1955, 1962, 1966, 1967, 1969, 1970, 1971, 1976, 1979, 1985, 1987, 1988, 1989, 1992, 1996, 1997, 1999, 2011, 2015, 2020 *Euroopan Cup (1): 1986 == Lähteet == ==Aiheesta muualla== * .ro Virallinen kotisivusto (ro) (en) * Steaua Romanian liigan virallinen sivusto (ro) * Steaua UEFA:n virallinen sivusto (en) * FCSteaua.ro Virallinen fanisivusto (ro) * AISS.ro AISS (Steaua Supporters' Independent Association) (ro) * Steaua.com Englanninkielinen fanisivusto (en) * Stelisti.ro Gazeta Sporturilor (ro) * Steauan tilastoja (ro) Steaua Bukarest Luokka:Vuonna 1947 perustetut urheiluseurat Luokka:Bukarestin urheilu
Naaba

Naaba on Nepalissa puhuttava tiibetiläis-burmalainen kieli. Vuonna 1985 sitä puhui äidinkielenään noin viisisataa henkilöä. Puhujat ovat pääasiassa buddhalaisia. Useimmat puhujat ovat kaksikielisiä lhomin kanssa. Kielellä ei ole virallista kirjallista standardia. == Lähteet == Luokka:Tiibetiläis- burmalaiset kielet Luokka:Nepalin kielet
Timorin kieli

Timor (omakielinen nimi: uab meto) on Timorin saaren länsiosassa, Indonesiassa puhuttava austronesialainen kieli. Sen lähimpiä sukulaiskieliä ovat mm. baikeno ja termanu. Kielen ei katsota olevan uhanalainen. Kiellä on myös jonkin verran puhujia Itä-Timorin puolella, Oecussi-Ambenossa. Kieltä puhuu äidinkielenään noin 700 000 ihmistä (2009). Timorilla on useita murteita ja jopa yksittäisillä kylillä voi olla omat murteensa. Kieltä kirjoitetaan latinalaisin aakkosin. == Fonologia == === Konsonantit === Labiaali Alveolaari Postalveolaari Palataali Velaari Glottaali Nasaali m n Klusiili b d g Affrikaatta ɟ d͡ʑ Frikatiivi f z h Lateraali l Tremulantti r Approksimannti w j Lähde: === Vokaalit === Etinen Keskinen Takainen Suppea i u Puoliavoin e o Avoin a Lähde: == Lähteet == Luokka:Indonesian kielet Luokka:Keski- ja itä- malaijilais-polynesialaiset kielet Luokka:Itä-Timorin kielet
Vandaalin kieli

Vandaali on nykyään kuollut germaanikieli, jota puhuivat vandaalit. Sen tiedetään kuuluneen itägermaanisiin kieliin ja se oli mahdollisesti läheistä sukua gootille. Joitakin vandaalinkielisiä fraaseja ja erisnimiä tunnetaan yhä. Vandaalinkielisiä tekstejä ei ole säilynyt, eikä ole edes varmaa, kirjoitettiinko vandaalin kieltä lainkaan. Tunnettu saksalainen lingvisti Ferdinand Wrede (1863–1934) oli vakavasti kiinnostunut vandaalien käyttämästä kielestä ja yritti tutkia sitä. Hän julkaisi saksankielisen kirjoituksen "Über die Sprache von Wandalen" vuonna 1886. == Lähteet == Luokka:Euroopan kuolleet kielet Luokka:Germaaniset kielet
Kuumia aaltoja

Kuumia aaltoja on MTV3-kanavalla syksyllä 2003 lähetetty suomalainen 15-osainen televisiosarja. Se jäi Spede Pasasen uran viimeiseksi tuotantopäätökseksi. Sarjan jaksot nähtiin uusintana kesällä 2005. Anna-Leena Härkösen käsikirjoittama draamakomedia kertoo helsinkiläisestä kampaajasta Jutta Kinnulasta, joka käy läpi myöhäiskeski-iän kriisiä. Hänen aikuinen poikansa muuttaa sarjan alussa kotoa pois. Sarja seuraa Jutan hektisiä työpäiviä kampaamossa ja haparoivia miessuhteita. Juttaa näyttelee Hannele Lauri. Muissa pääosissa ovat Sanna Saarijärvi, Markku Nenonen ja Mikko Rasila. == Jaksoluettelo == Jakso Nimi Ensiesitys Uusinta 1\. Lähtölaskenta 08.09.2003 26.06.2005 2\. Hikinen iltapäivä 15.09.2003 26.06.2005 3\. Roolileikkejä 22.09.2003 03.07.2005 4\. Kaksoiselämää 29.09.2003 10.07.2005 5\. Totuuden hetki 06.10.2003 17.07.2005 6\. Tuhkimotippoja 13.10.2003 24.07.2005 7\. Kovan päivän pehmeä ilta 20.10.2003 31.07.2005 8\. Liikesopimuksia 27.10.2003 07.08.2005 9\. Yllätys, yllätys 03.11.2003 14.08.2005 10\. Viimeinen pari kaapista ulos 10.11.2003 21.08.2005 11\. Puhumatta paras 17.11.2003 28.08.2005 12\. Kerrasta poikki 24.10.2003 04.09.2005 13\. Julkisuuden kirous 01.12.2003 11.09.2005 14\. Soidinmenot 08.12.2003 18.09.2005 15\. Pöytä puhtaaksi 15.12.2003 18.09.2005 == Aiheesta muualla == * Sarjan kotisivut Luokka:2000-vuosikymmenen suomalaiset draamakomediasarjat
Jalostus

Jalostus voi tarkoittaa: *jalostus, biologia *jalostus, taloustiede
Alfakanava

Alfakanava tai läpinäkyvyyskanava on tiettyjen kuvatiedostomuotojen sisältämä kanava, jolla voidaan digitaalisessa kuvankäsittelyssä luoda läpinäkyvyyttä kuviin ja näin mahdollistaa pehmeitä reunoja tai esimerkiksi vaikutelma lasista tai muusta läpinäkyvästä materiaalista, joka muuttaa alla olevaa kuvaa hieman omansa väriseksi. Luokka:Tietokonegrafiikka
Pampero

Pampero on Andeilla esiintyvä kylmä laskutuuli, jossa voimakkaan ulossäteilyn jäähdyttämä kylmä, raskas ilma virtaa vuoristosta alas laaksoihin. == Aiheesta muualla== * http://www.weatheronline.co.uk/feature/ww221002.htm Luokka:Ilmasto
Sörsselssön

Sörsselssön on yksi Uuno Turhapuro -elokuvien päähahmoista. ”Insinjööri” Sörsselssöniä esitti Simo Salminen. Kahdessa viimeisessä Turhapuro-elokuvassa nimi esiintyi muodossa Sörsselsson. Ensimmäisessä Uuno Turhapuro -elokuvassa nimi oli vielä Lettunen ja elokuvissa Häpy Endkö? Eli kuinka Uuno Turhapuro sai niin kauniin ja rikkaan vaimon ja Rautakauppias Uuno Turhapuro – presidentin vävy nimenä oli Lörsson. Koulutukseltaan Sörsselssön, oikeammin Huugo Sörsselssön, on diplomi-insinööri, mutta työskentelee silti Härskin kanssa autokorjaamolla. Hahmo ei esiintynyt lainkaan elokuvissa Professori Uuno D.G. Turhapuro ja Lottovoittaja UKK Turhapuro. Jälkimmäisessä Simo Salminen esitti Uunon Jaska-nimistä mökkinaapuria. Sörsselssön vakiintui hahmon nimeksi elokuvassa Uuno Turhapuron aviokriisi. Sörsselssön on toiminut myös muun muassa ikkunanpesijänä, yksityisetsivänä ja talonmiehenä. Hän on sotilasarvoltaan reservin kersantti, kuten myös Hartikainen. Sörsselssön harrastaa kulttuuria, erityisesti runojen kirjoittamista, joskin monet runoista ovat jääneet kesken. Sörsselssön on joissain elokuvissa hieman yksinkertainen, ja helposti suostuteltavissa mukaan Uunoon liittyviin hankkeisiin. Toisaalta Sörsselssön on myös varsin viinaan menevä, ja humalassa hän saattaakin itse olla ongelmien aiheuttaja. Sörsselssönin vaimot vaihtelivat hyvin moneen kertaan. Vaimoja ovat esittäneet Seela Sella, Helena Notkonen, Hellevi Seiro, Riitta Väisänen, Satu Silvo sekä Rita Polster. Luokka:Uuno Turhapuro -hahmot
Vääpeli Körmy

Vääpeli Körmy on suomalainen kuvitteellinen sotilashahmo, josta kertovia elokuvia on julkaistu viisi kappaletta. Vääpeli Körmy -elokuvat on käsikirjoittanut ja ohjannut Ere Kokkonen ja niiden nimiroolissa näyttelee Heikki Kinnunen. Kaikki viisi elokuvaa on esitetty myös televisiosarjoina. Vääpeli Körmy on kuvitteellisessa Pääesikunnan unohtamassa Räyhänrannan varuskunnassa toimivan kolmannen sissikomppanian vääpeli, komppanian äiti, jonka vastuulla ovat ylemmiltä upseereilta saapuvien käskyjen ja ohjeiden toteuttaminen sekä varuskunnan sotilaiden kouluttaminen. Körmy on sotilaallisen autoritäärinen hahmo, joka joutuu sekä varuskunnan sotilaiden käytännön pilojen uhriksi että ylempiensä toisinaan naurettavien käskyjen välikappaleeksi. Vääpeli Körmy ei osaa sanoa d-kirjainta, vaan yleensä hän lausuu sen t:nä. Körmy-elokuvat on usein nimetty hänen puhetapansa mukaisesti, kuten esimerkiksi Etelän hetelmät tai Vetenalaiset vehkeet. Viiden Vääpeli Körmy -elokuvan lisäksi Heikki Kinnusen esittämä sotilashahmo on esiintynyt lyhyesti Ere Kokkosen ohjaamassa elokuvassa Uuno Turhapuro herra Helsingin herra. Tässä elokuvassa nähtyä ravintolakohtausta käytettiin myös elokuvassa Vääpeli Körmy ja vetenalaiset vehkeet. == Elokuvat == * Vääpeli Körmy ja marsalkan sauva – (1990) * Vääpeli Körmy ja vetenalaiset vehkeet – (1991) * Vääpeli Körmy ja etelän hetelmät – (1992) * Vääpeli Körmy – taisteluni – (1994) * Vääpeli Körmy ja kahtesti laukeava – (1997) == Lähteet == Luokka:Elokuvahahmot
Wonderland (Erasuren albumi)

Wonderland on brittiläisen synthpop-yhtye Erasuren, alun perin kesäkuussa 1986 Mute Records -levymerkillä julkaistu, debyyttilevy. Albumi ei saavuttanut suurta kaupallista suosiota, eikä yksikään sen kolmesta singlejulkaisusta yltänyt alkuperäismuodossaan brittilistan Top-40:een, mutta yhtyeen myöhempien hittikokoelmien Pop! The First 20 Hits (1992) ja Hits! The Very Best Of Erasure (2003) yhteydessä julkaistut remix-versiot kappaleista "Who Needs Love Like That" (1992) ja "Oh L'Amour" (2003) ylsivät molemmat Top-20 listalle. Heti julkaisun jälkeen monet pitivät albumia epäonnistuneena - erityisesti verrattuna Clarken aiempiin menestyslevyihin Depeche Moden ja Yazoon kanssa - mutta myöhemmin Wonderland on ottanut paikkansa arvostettuna 80-luvun synthpop-klassikkona. Vince Clarke oli suunnitellut käyttävänsä joka kappaleessa eri laulajaa, mutta koska yhteistyö Andy Bellin kanssa sujui mainiosti, hänestä tuli Clarken pysyvä musiikillinen yhteistyökumppani. Kansitekstien tiedoista poiketen kaikki albumin kappaleet "Oh L'Amouria" lukuun ottamatta ovat yksin Vince Clarken kirjoittamia. Auttaakseen uuden laulajan alkuun Clarke antoi Bellille puolet kappaleiden tekijänoikeuksista. ==Muusikot== * Vince Clarke - syntetisaattorit, kosketinsoittimet * Andy Bell - laulu ==Kappalelista== ===UK-versio=== #"Who Needs Love Like That" (Clarke) #"Reunion" (Clarke/Bell) #"Cry So Easy" (Bell) #"Push Me Shove Me" (Clarke/Bell) #"Heavenly Action" (Clarke/Bell) #"Say What" (Clarke/Bell) #"Love Is A Loser" (Clarke/Bell) #"Senseless" (Clarke/Bell) #"My Heart... So Blue" (Clarke) #"Oh L'amour" (Clarke/Bell) #"Pistol" (Clarke/Bell) #"March On Down The Line" (remix) #"Say What" (remix) #"Senseless" (remix) ===USA- versio=== #"Who Needs Love Like That" (Clarke) #"Reunion" (Clarke/Bell) #"Cry So Easy" (Bell) #"Senseless" (Clarke/Bell) #"Heavenly Action" (Clarke/Bell) #"Say What" (Clarke/Bell) #"Love Is A Loser" (Clarke/Bell) #"March On Down The Line" (Clarke/Bell) #"My Heart... So Blue" (Clarke) #"Oh L'Amour" (Clarke/Bell) #"Who Needs Love Like That" (The Love That Mix Version) #"Oh L'amour" (The Funky Sisters Remix) === 2011 Expanded Edition CD 1 === # (Clarke) # (Clarke/Bell) # (Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke/Bell) # (Clarke) # (Clarke/Bell) # (Clarke/Bell) # # # === 2011 Expanded Edition CD 2 === # # # # # # # # # # # # # ==Albumin listasijoitukset== * Iso-Britannia - sija 71. * Yhdysvallat - - * Saksa - sija 16. ==Singlet ja niiden listasijoitukset== Nimi UK Singles Saksan singlelista US Hot 100 USA tanssilista "Who Needs Love Like That" 55 48 - 8 "Heavenly Action" 100 - X 8 "Oh L'Amour" 85 16 - 3 *X - Ei julkaistu == Lähteet == Luokka:Erasuren albumit Luokka:Mute Recordsin albumit Luokka:Vuoden 1986 esikoisalbumit
KEDO

KEDO (, ) on 9. maaliskuuta 1995 Yhdysvaltojen, Etelä-Korean sekä Japanin kesken perustettu kansainvälinen järjestö. Järjestön tehtävänä on panna toimeen Yhdysvaltain ja Pohjois-Korean välistä vuonna 1994 laadittua puitesopimusta, jolla pyritään rajoittamaan Pohjois-Korean ydinvoimaohjelmaa, koska ydinvoimaohjelman tarkoituksena epäillään olevan ydinaseen kehittäminen. Järjestön perustamisen jälkeen siihen on liittynyt uusia jäseniä seuraavasti: * Vuonna 1995: Suomi, Australia, Kanada, Uusi-Seelanti * Vuonna 1996: Argentiina, Chile, Indonesia * Vuonna 1997: EU, Puola * Vuonna 1999: Tšekki * Vuonna 2000: Uzbekistan Suomi oli järjestön ensimmäinen yleisjäsen. Suomi luopui jäsenyydestään vuonna 2001, jonka jälkeen Suomi päätti kanavoida oman osallistumisensa EU:n kautta. == Lähteet == Luokka:Kansainväliset järjestöt Luokka:Pohjois-Korea Luokka:Eteläkorealainen yhteiskunta Luokka:Aasian kansainväliset järjestöt
Pietari II (Venäjä)

Pietari II (ven. Петр II, Pjotr II); (23. lokakuuta (J: 12. joulukuuta) 1715 Pietari – 29. tammikuuta (J: 18. tammikuuta) 1730 Moskova, Venäjän keisarikunta) oli Venäjän keisari vuosina 1727–1730. == Suku == Pietarin isä oli Pietari Suuren poika ja kruununperillinen Aleksei Petrovitš, hänen äitinsä oli Braunschweig-Wolfenbüttelin prinsessa Charlotte Christina Sophia (1694–1715). Äiti kuoli synnytyksen jälkeisiin komplikaatioihin kun poika oli vain 10 päivän ikäinen ja hän kasvoi vanhemman sisarensa suuriruhtinatar Natalia Aleksejevnan (1714–1728) kanssa isoisänsä Pietari I:n hovissa. Pietari Suuri tuomitsi poikansa Aleksein kuolemaan, kun pojanpoika Pietari oli kolmevuotias. == Keisari == Pietari II nousi valtaistuimelle 12-vuotiaana. Hän vapautti saman tien isoäitinsä, Pietari Suuren ensimmäisen puolison, Jevdokija Fjodorovna Lopuhinan (1669–1731) vankeudesta Pähkinälinnasta. Pietari II hallitsi Venäjää vain kolme vuotta, hänet kruunattiin keisariksi 25. helmikuuta 1728 Uspenskin katedraalissa Moskovassa. Nuoren Pietari II:n lyhyelle hallituskaudelle oli tyypillistä hallitsijan vaikutusvallan heikkeneminen sisä- ja ulkopolitiikassa, koska teini-ikäinen keisari suhtautui välinpitämättömästi valtion asioihin. Todellinen valta oli korkeimman salaneuvoston (Верховный тайный совет, Verhovnyi tainyi sovet) käsissä, ja useimmat arvohenkilöt harjoittivat hovijuonitteluja. Aikalaisten mukaan murrosikäinen Pietari II oli kehittynyt fyysisesti poikkeuksellisen nopeasti, hän oli ylpeä ja salamyhkäinen ja luotti vain sisareensa Natalia Aleksejevnaan; hän oli oikukas, pilkkaava ja mieleltään sapekas. Hänelle oli järjestetty jo marraskuussa 1729 avioliitto, ja hänen kihlattunsa oli ruhtinatar Jekaterina Aleksejevna Dolgorukova, joka oli hänen oppi-isänsä Vasili Lukitš Dolgorukovin veljentytär. Sulhanen kuitenkin sairastui isorokkoon ja kuoli kaavailtuna hääpäivänä 14-vuotiaana. Hänen hautansa on Moskovan Arkkienkelin katedraalissa. == Lähteet == == Aiheesta muualla == * nndb: Tsar Peter II Luokka:Venäjän keisarit Luokka:Romanov-suku Luokka:Vuonna 1715 syntyneet Luokka:Vuonna 1730 kuolleet
Carl Wilhelm Scheele

Carl Wilhelm Scheele (9. joulukuuta 1742 Stralsund, Ruotsin Pommeri – 21. toukokuuta 1786 Köping, Ruotsi) oli saksalais-ruotsalainen kemisti ja apteekkari. Scheele löysi ensimmäisenä monia kemiallisia alkuaineita kuten typen, hapen (n. 1772), bariumin (1774), kloorin (1774), mangaanin (1774), molybdeenin (1778) ja volframin (1781)Your Dictionary:Karl Wilhelm Scheele Facts. Hän totesi myös ensimmäisenä, että samallakin metallilla saattaa eri yhdisteissä olla eri valensseja. Lisäksi hän valmisti useita yhdisteitä kuten vetysyanidia (HCN, sinihappo) , vetyfluoridia (HF) ja vetysulfidia (H2S, rikkivety). Scheeleä pidetään myös yhtenä orgaanisen kemian perustajista. Ennen vuotta 1780 ainoat tunnetut orgaaniset hapot olivat muurahaishappo, etikkahappo, bentsoehappo ja meripihkahappo, mutta Scheele eristi useita muita kuten oksaali­hapon, viini­hapon, sitruuna­hapon ja maito­hapon. Lisäksi hän löysi glyserolin sekä useita estereitä. Carl Scheele kirjoitti kirjan Chemische Abhandlung von der Luft und dem Feuer. Tukholmassa on Scheelen mukaan nimetty Scheelegatan. ==Lähteet== Luokka:Ruotsalaiset kemistit Luokka:Saksalaiset kemistit Luokka:Apteekkarit Luokka:Vuonna 1742 syntyneet Luokka:Vuonna 1786 kuolleet
Kelloselkä

thumb|Kelloselän koulu kesäkuussa 2015 Kelloselkä on kylä Sallan kunnassa noin 16 kilometrin päässä koilliseen Sallan keskustasta kantatie 82:n varrella. Nimi Kelloselkä tulee saamen kielen sanasta Kielas. Kielas tarkoittaa "Isoa maata, josta lähtee kannas kuin nurin käännetyn veneen köli, ja usein se on jokien välissä". Kylä sijaitsee Aatsinkijoen ja Kello-ojan välissä, johon työntyy kannas, köli, korkeammasta maasta, joka nykyään tunnetaan Kelloselkä- nimellä.Kellokumpu 1999, s. 252. Kylässä on noin 140 asukasta. Kylässä on rajavartioasema, ja rautatieasema. Kelloselässä on myös rataosuuden Laurila–Kelloselkä itäinen päätepiste. Radan liikenne lakkasi joulukuussa 2012Viimeinen matka Sallan radalla , Lapin Kansa 8.12.2012. Viitattu 17.11.2015.. Kelloselän ala-aste toimi vuoteen 2014 saakka. Kelloselkä rajoittuu etelässä Aatsingin kylään, idässä Venäjän rajaan. Kelloselän läpi kulkee UKK-reitti joka on osa Euroopan kauko­vaellus­reitti E10:ä. Matkailutie Via Karelian toinen päätepiste sijaitsee Sallan Kelloselän rajanylityspaikalla. ==Historia== Talvisodassa kylän valtasi Neuvostoliiton 122. divisioona 10. joulukuuta 1939, jonka hyökkäystä vastassa oli Erillinen pataljoona 17 (Er.P 17). Taisteluita käytiin nykyisen kantatie 82 varrella Aatsinkijoen länsipuolella, jossa suomalaiset viivyttivät Neuvostoliiton etenemistä ja hankkivat aikaa pääjoukkojen ryhmittymiseen puolustusasemiin kylän keskustaan. Väärinkäsitysten vuoksi näistä asemista vetäydyttiin lähes taisteluitta seuraavan yön aikana. Kelloselkä pysyi Neuvostoliiton miehittämänä Moskovan rauhaan asti. Kylän asukkaat oli evakuoitu sodan tieltä 3. joulukuuta 1939, ensin autoilla Kemijärvelle ja siitä eteenpäin junalla. Suuri osa kyläläisistä evakuoitiin Karunkiin. Jatkosodan syttyessä Neuvostoliitto pommitti kylää 25. kesäkuuta 1941. Kylä ei jatkosodan aikana ollut sotatoimialueena vaan rintama oli idempänä. Partisaanit tekivät kuitenkin iskuja kylän alueella katkaistakseen saksalaisten huoltoreitin. Kylän syrjäisimmät talot ja lapsiperheet oli evakuoitu jo heinäkuussa 1944 ennen Lapin sodan syttymistä. Evakkopitäjiä olivat Kempele, Halsua, Kortesjärvi, Kaustinen, Säräisniemi, Kälviä, Pyhäsalmi ja Ylä- Veteli.Kellokumpu 1999, s. 230. Taistelutoimintaa saksalaisten ja suomalaisten välillä ei Kelloselässä käyty. Vetäytyessään pohjoiseen saksalaiset jättivät jälkeensä paljon miinoja jotka sitten vaativat siviiliuhreja sodan jälkeen. Ensimmäinen radio kylään hankittiin 1920, ensimmäinen puhelin 1948 ja ensimmäinen televisio 1965. Sähköt saatiin loppuvuodesta 1949.Kellokumpu 1999, s. 209, 238 ja 235. Postitoimisto aloitti kylässä sotien jälkeen. Postitoimisto lopetettiin 28. toukokuuta 1991.Kellokumpu 1999, s. 205. Kelloselän rajanylityspaikka avattiin virallisesti liikenteelle 27. syyskuuta 2002. Avauksen suorittivat Venäjän ja Suomen pääministerit Mihail Kasjanov ja Paavo Lipponen. ==Muuta== Osa Aki Kaurismäen elokuvan Ariel kohtauksista on kuvattu Kelloselässä. ==Tunnettuja kelloselkäläisiä== *Nestori Kellokumpu, runoilija *Martti Meinilä, ampumahiihtäjä *Maija Kellokumpu, taiteilija == Lähteet == * === Viitteet === Luokka:Sallan kylät
King’s Crossin rautatieasema

King’s Cross on yksi Lontoon merkittävimmistä rautatieasemista. Asema sijaitsee Lontoon keskusta-alueen koillispuolella ja se on Ison-Britannian itärannikkoa seuraavan rautatielinjan pääteasema. Tämän radan varrella sijaitsevat esimerkiksi seuraavat merkittävät Ison-Britannian kaupungit: Cambridge, York, Durham, Newcastle ja Edinburgh. Aseman suunnitteli arkkitehti Lewis Cubis, ja se rakennettiin vuosina 1851–1852 aseman paikalla aiemmin sijainneen entisen sairaalan tilalle. King’s Crossilla on kuvattu kohtauksia Harry Potter -elokuviin ja televisiosarjaan Sydämen asialla. Boudiccan haudan väitettiin pitkään sijaitsevan Lontoon rautatieaseman laituri 10:n alla, mutta myytti on sittemmin todettu vääräksi. Kuva:Kings Cross GNER White Rose.jpg|GNER-yhtiön White Rose -juna King's Crossin asemalla Kuva:Kings Cross Platform 9,75.jpg|Fiktiossa King's Crossin asema tunnetaan nykyaikana erityisesti Harry Potter -sarjan Tylypahkan pikajunan lähtöasemana. == Lähteet == ==Aiheesta muualla== * Tietoa King's Crossin asemasta aseman omistajan kotisivuilla Luokka:Grade I -luokan rakennukset Camdenissa Luokka:Lontoon rautatieliikennepaikat
Speden parhaat

Speden parhaat on syksyllä 2003 lähetetty suomalainen 15-osainen komediasarja, joka sisältää sketsejä Spede Pasasen viihdeohjelmista vuosilta 1965–1987. Jokaisen jakson alussa Speden vanhat ystävät muistelevat Spedeä ja hänen työskentelyään viihteen parissa. Sketsit sarjaan valitsi Päiviö Pyysalo, haastateltavina olivat muun muassa Ere Kokkonen ja Jukka Virtanen. Ensimmäisen jakson ensiesitys oli 1. syyskuuta 2003. Myös 1970-luvulla 50 pientä minuuttia- ja Spede Show -tv-ohjelmien parhaita paloja esitettiin Speden parhaat -nimisinä koosteina televisiossa. == Katso myös == * Spedevisio * Speden saluuna Luokka:Spede Pasanen Luokka:2000-vuosikymmenen suomalaiset sketsisarjat
Matoäyriäiset

Matoäyriäiset (Pentastomida) on leukajalkaisten äyriäisten alaluokka. Matoäyriäisillä ei ole raajoja, mutta eturuumiissa on kaksi paria koukkukynsiä. Niillä ei ole hengitys- verenkierto- tai ruoansulatuselimiä. Ne elävät loisina selkärankaisten hengityselimissä. Aikuiset matoäyriäiset ovat 1–14 cm:n pituisia.Ennen näiden eläinten katsottiin olevan nivelmatoihin kuuluva alajakso, ja niitä kutsuttiin punkkimadoiksi. Kuitenkin nahanluonti, siittiöiden rakenne ja DNA-tason tuntomerkit osoittivat ne äyriäisiksi. Matoäyriäislajeja tunnetaan noin 90. Tunnetuin laji on koiran nenä- ja otsaonteloissa loisiva kuonomato (Linguatula serrata). == Lähteet == Luokka:Leukajalkaiset
Kinematiikka

Kinematiikka eli geometrinen liikeoppi on mekaniikan ala, joka tutkii kappaleiden liikettä geometriselta kannalta kuvailevasti, kiinnittämättä lainkaan huomiota liikkeen syihin tai niihin voimiin, jotka vaikuttavat liikkeeseen. Kinematiikka on perustana dynamiikalle eli voimaopille. Kinematiikan alaan kuuluvat esimerkiksi käsitteet tasainen liike, tasaisesti kiihtyvä liike ja tasainen pyörimisliike sekä niihin liittyvät suureet kuten nopeus, kiihtyvyys, kulmanopeus ja niillä suoritettavat laskutoimitukset. == Historia == Liikettä yritettiin mallintaa jo hyvin aikaisessa vaiheessa. Antiikin Kreikan Aristoteleen mukaan kappaleet liikkuivat vain suoria pitkin. Tällöin kivi, joka heitetään vinosti ylös, lentäisi ensin suoraan huippukorkeuteensa, jonka jälkeen se putoaisi kohtisuorasti alas maahan. Keskiajalla Aristoteleen mallia parannettiin niin sanotulla impetus-teorialla: Kun kivi ammuttiin tykillä taivaalle, sai se impetusta. Kappale liikkuisi suoraa rataa niin kauan kuin sillä olisi impetusta enemmän kuin sillä oli painoa. Kun impetusta oli vähemmän kuin painoa, lentäisi kappale ympyrän muotoista rataa, ja kun impetus loppui, niin tällöin kivi putosi kohtisuoraan alas. Kinematiikkaa vaivasi pitkään suoran ja ympyrän pyhyys: alussa kaikki liikeradat taivaankappaleiden liikkeistä putoamis­liikkeeseen maan päällä yritettiin mallintaa ympyröiden ja suorien avulla. Tästä seurasi muun muassa episykliteoria, joka esitti kaikki tähtien liikkeet ympyröiden avulla. Ongelmaksi muodostui se, että planeettojen liikkeiden selittämiseen ympyröitä tarvittiin tavattoman suuri määrä, mikä ei ollut kovinkaan tyydyttävä ratkaisu ympyräliikkeen ihannoijillekaan. Galileo Galilei osoitti kokeellisesti, että putoamisliike on tasaisesti kiihtyvää ja että heitetyn kappaleen liikerata on likimain paraabelin muotoinen. Samoihin aikoihin Kepler osoitti, että planeettojen kiertoradat ovat ellipsin muotoisia. Tässä vaiheessa oli kyseessä vain kinemaattinen kuvaus, sillä näihin liikkeisiin vaikuttavia voimia ei tunnettu, ennen kuin Newton myöhemmin esitti gravitaatiolain. Suhteellisuusteoria merkitsi muutosta myös kinematiikkaan, sillä sen mukaan sekä etäisyydet että aikavälien pituudet riippuvat käytetystä koordinaatistosta ja siten kappaleen liiketilasta. ==Kirjallisuutta== * * Luokka:Klassinen mekaniikka
Suffocation

Suffocation on yhdysvaltalainen tekninen death metal -yhtye. Se perustettiin vuonna 1988 Long Islandissa, New Yorkin osavaltiossa. Suffocationia pidetään yleisesti "brutal death metal" -alalajin alkuunpanijana. Suffocation koostuu laulaja Ricky Myersista, kitaristi Terrance Hobbsista, kitaristi Charlie Errigosta, basisti Derek Boyerista ja rumpali Eric Morottista. Yhtye hajosi vuonna 1998, mutta perustettiin uudelleen vuonna 2003 muutamien jäsenten vaihduttua. Vuonna 2012 yhtyeen alkuperäisjäsen, rumpali Mike Smith erosi yhtyeestä. Hänen tilalleen tuli yhtyeessä aiemminkin ollut Dave Culross. Yhtye on luultavasti saanut nimensä Obituaryn kappaleesta Suffocation. ==Jäsenet== * Ricky Myers – vokalisti (2015–2016, 2018, 2019–) * Terrance Hobbs – kitara (1989–1998, 2003–) * Charlie Errigo – kitara (2016-) * Derek Boyer – basso (2004–) * Eric Morotti – rummut (2016-) ===Entiset=== * Frank Mullen – laulu (1988–1998, 2003–2018, 2019) * Guy Marchais - kitara (1988–1990, 2003–2016) * Doug Cerrito – kitara (1989–1998) * Josh Barohn – basso (1989–1991) * Chris Richards – basso (1991–1998) * Doug Bohn – rummut (1994–1996) * Mike Smith – rummut (1989–1994, 2003–2012) * Kevin Talley – rummut (2014–2016) == Diskografia == ===Albumit=== * * * * * * * * * === EP:t === * * === DVD:t === * === Muut julkaisut === * * * == Aiheesta muualla == * Virallinen sivusto * * Luokka:Yhdysvaltalaiset tekniset death metal -yhtyeet
Lech

Lech [] () on 264 kilometriä pitkä Tonavan sivujoki. Se alkaa Itävallan Alpeilta Vorarlbergista, Formarinsee-järvestä 1 865 metrin korkeudelta ja virtaa pohjoiskoilliseen. Se ylittää Saksan rajan muodostaen 12 metriä korkean putouksen ja virtaa kapeaan solaan ja sitten Füssenin tasangon (786 metrin korkeudella), Baijerin maakunnan, Füssenin kaupungin ja Forggensee-tulvajärven läpi. Järven jälkeen joki muodostaa kosken ja putouksen, minkä jälkeen se virtaa kauemmas pohjoiseen ohittaen Schongaun ja Augsburgin kaupungit, minkä jälkeen Wertachjoki liittyy siihen ennen kuin se itse valuu Tonavaan juuri Donauwörthin kaupungin eteläpuolella. Lech on purjehduskelvoton vuolautensa ja soraisuutensa vuoksi, mutta erilaisia melontaretkiä joessa järjestetään. Jokeen on myös rakennettu useita vesivoimalaitoksia ja tekojärviä. Neuschwansteinin linnasta läheltä Füssenia avautuu erityisen kaunis näkymä Lechin laaksoon. Lechin varrella on tapahtunut useita historiallisia käännekohtia: * Vuonna 278 Rooman keisari Probus kukisti suuren burgundien ja vandaalien hyökkäyksen. * Otto I Suuri kukisti unkarilaiset elokuussa 955 Lechfeldin taistelussa lähellä Augsburgia. * 5. huhtikuuta 1632 käydyssä Rainin taistelussa kuningas Kustaa II Aadolf johtama Ruotsin armeija ylitti Lechin ja voitti Johann Tillyn johtamat katoliset. Tilly haavoittui taistelussa ja kuoli 30. huhtikuuta. Taistelussa olivat mukana myös suomalaiset Savon Rykmentin hakkapeliitat. == Kuvia == Kuva:Fluss-lech-bei- schongau-winter.jpg| Kuva:Lech-between-landsberg-kaufering.JPG| Kuva:Lech Augsburg.jpg| Kuva:Lech unterhalb der Staustufe bei Seestall.JPG|Lechjoki Steestallin lähimailla. == Lähteet == == Aiheesta muualla == * www.hnd.bayern.de – vedenkorkeudet, virtaamat ja muuta tietoutta Luokka:Itävallan joet Luokka:Saksan joet Luokka:Tonavan vesistö
Misery Index

Misery Index on yhdysvaltalainen death metal -yhtye. Se perustettiin vuonna 2001 Baltimoressa, Marylandissä. Yhtye koostuu basisti-laulaja Jason Nethertonista, kitaristi Darin Morrisista, kitaristi Mark Kloeppelista ja rumpali Adam Jarvisista. == Historia == Misery Index sekoittaa musiikkiinsa vaikutteita hardcore punkista, grindcoresta ja death metalista. Ominaista Misery Indexin kappaleille ovat toisaalta nopeat tempot ja aggressiiviset blast beatit, toisaalta hitaat ja raskaat breakdownit. Yhtyeen sanoitukset käsittelevät yksinomaan poliittisia ja sosiaalisia aiheita arvostellen pääosin länsimaista yhteiskuntaa ja kulttuuria. Maaliskuussa 2024 yhtye julkisti olevansa säveltämässä uusia kappaleita 2025 julkaistavalle, vielä nimeämättömälle albumille. == Kokoonpano == === Nykyiset jäsenet === * Jason Netherton - basso, laulu * Adam Jarvis - rummut * Mark Kloeppel - kitara, laulu * Darin Morris - kitara === Entiset jäsenet === *John "Sparky" Voyles - kitara *Kevin Talley - rummut *Mike Harrison - kitara, laulu *Matt Byers - rummut *Bruce Greig - kitara == Diskografia == === Albumit === *Retaliate (2003) *Discordia (2006) *Traitors (2008) *Heirs To Thievery (2010) *Pulling out the nails 2CD/DVD (2011) *The Killing Gods (2014) *Rituals of Power (2019) *Complete Control (2022) === EP:t === *Overthrow (2001) *Split w/ Commit Suicide (2002) *Split w/ Structure Of Lies (2003) *Dissent (2004) *Misery Index / Bathtub Shitter split 7" (2006) * Hang Em High 7" (2007) * Misery Index / Mumakil split CD/7" (2007) * Misery Index / Lock Up split 7" (2011)[4] * Misery Index / I Disavow 7" (2018) === Musiikkivideot === * The Great Depression (2004) * Conquistadores (2006) * Traitors (2008) * The Calling (2014) * The Harrowing (2015) * New Salem (2018) * Naysayer (2019) * Hammering the Nails (2019) ==Lähteet== == Aiheesta muualla == * * * Misexy Index Bandcampissa Luokka:Yhdysvaltalaiset death metal -yhtyeet
Scheele

Scheele on muun muassa seuraavien henkilöiden sukunimi: * Amil Schéele (1850–1918), suomalainen apteekkari ja lääketukkuyritys Tamron perustajia * Anton Erik Scheele (1810–1878), suomalainen Venäjän keisarillisen laivaston kontra-amiraalibb * Carl Wilhelm Scheele, (1742–1786), saksalais-ruotsalainen kemisti ja apteekkari * Frans von Schéele (1853–1931), ruotsalainen filosofi * Hans-Heinrich Scheele (1908–1941), saksalainen yleisurheilija * Joakim Scheele (etunimi myös Jaakkima, Joachim, sukunimi myös Scheel, Scheelen; k. 1606), saksalaissyntyinen sotilas, Ruotsin laivaston yliamiraali * Paul-Werner Scheele (1928–2019), saksalainen roomalaiskatolinen piispa * Thomas von Scheele (s. 1969), ruotsalainen pöytätennispelaaja == Katso myös == * Scheel
Jokela (täsmennyssivu)

Jokela voi tarkoittaa seuraavia: *Jokela, kylä Haapajärvellä *Jokela, kylä Kouvolan Elimäellä *Jokelan kartano, kartano Hämeenkoskella *Jokela, Kouvolan kaupunginosa, entisen Valkealan kunnan alueella. *Jokela, kylä Oulussa *Jokela, kylä Raahen kaupungissa *Jokela, taajama Tuusulassa *Jokelan rautatieasema, rautatieliikennepaikka Tuusulassa * Wanha Jokela, ravintola Joensuussa *Jokela, suomalainen sukunimi.
Breakdown

Breakdown on etenkin deathcoressa, metalcoressa, ja hardcore punkissa käytetty termi, jolla viitataan useimmiten 4/4 -tahtilajissa soitettuun välisoittoon. Yleisesti breakdownissa tempo on hidastettu, kitarat sekä basso soittavat yksinkertaista riffiä ja rummut soittavat hidasta komppia. Breakdownia käytetään yleensä luomaan kontrastia kappaleen muuten nopeaan tempoon. Näiden lisäksi breakdownia sovelletaan toisinaan grindcoressa ja death metalissa. Dying Fetus on esimerkki death metal -yhtyeestä, jonka kappaleista löytyy usein (jopa useita) breakdowneja. Luokka:Metallimusiikkiin liittyvät käsitteet Luokka:Englanninkieliset sanat ja sanonnat
Laserleikkaus

Laserleikkaus voi viitata seuraaviin: * Laserleikkaus teollisuudessa * Laserleikkaus lääketieteessä
Värimorsinko

Värimorsinko eli morsinko (Isatis tinctoria) on kaksivuotinen, keltakukkainen ristikukkaiskasvi. Sitä on viljelty värikasvina siitä saatavan sinisen, kasvivärjäyksessä käytettävän väriaineen vuoksi. Lajin latinankielinen nimi tinctoria viittaa värjäyskäyttöön. == Levinneisyys == Värimorsinko kasvaa villinä Kaukasuksella ja isoissa osissa Aasiaa, mutta viljelyjäänteenä sitä löytyy liki koko Euroopasta. Suomessa kasvi kasvaa luonnonvaraisena Saaristomeren alueella, Pohjanlahden ja Suomenlahden rannikoilla. Se viihtyy kivi-, sora- ja hiekkarannoilla. Suomessa luonnonvarainen värimorsinko on harvinainen. Eurooppalaiset veivät värimorsingon Pohjois-Amerikkaan 1700-luvulla, ja kasvi on levinnyt siellä rikkakasviksi asti.Dyers woad Noxious Weeds == Tuntomerkit == Värimorsingon varsi on jäykkä ja haarainen, kukat keltaisissa kukinnoissa. Se muistuttaa ulkonäöltään rypsiä, mutta tarkkaan katsoen kukkien terälehdet ovat teräväkärkisemmät, ja heteet selvemmin esillä. == Käyttö ja historia == Sininen väriaine on kasvikunnassa harvinaista. Värimorsingon siemeniä löytyy jo kivikauden asutuksen jäljiltä. Sininen väriaine on värimorsingossa värittömän indikaanin muodossa olevaa indigo-väriaineen esiastetta. Aidosta indigokasvista saadaan syvempi sininen kuin värimorsingosta, mutta värimorsingon sininen on kestävämpää. Kun eurooppalaiset löysivät meritien Intiaan, indigon tuonti syrjäytti kotimaisen värimorsingon kysynnän.Hintsanen, Päivi: Coloria.net == Lähteet == == Aiheesta muualla == *Suomen Lajitietokeskus: Värimorsinko (Isatis tinctoria) *Kasviatlas: Värimorsingon levinneisyys Suomessa. *Luontoportti: Morsinko (Isatis tinctoria) *Pohjolan kasvien pauloissa: Isatis tinctoria - värimorsinko *United States Department of Agriculture (USDA): Isatis tinctoria *Flora of China: Isatis tinctoria *Centre for Agriculture and Biosciences International (CABI): Isatis tinctoria (dyers woad) * Dr. Duke's Phytochemical and Ethnobotanical Databases: Isatis tinctoria *Fire Effects Information System (FEIS): Isatis tinctoria Luokka:Ristikukkaiskasvit Luokka:Värikasvit
Koru

Koru on ihmisen vartalolla tai vaatetuksessa oleva somisteena käytettävä pienehkö, yleensä arvokas koriste-esine. == Korulajit == Eri tavoin käytettäviä korulajeja ovat muun muassa riipukset, ketjut, helminauhat, ranne-, nilkka- korva- ja nenärenkaat, rintakorut, hiussoljet ja vyönsoljet. Korua voidaan käyttää myös merkkinä käyttäjänsä kuulumisesta tiettyyn ihmisryhmään kuten esimerkiksi juutalaiset Daavidin tähteä ja kristityt krusifiksikorua. Kulta on pitkään ollut tärkeä korujen valmistusaine. Muita suosittuja korumetalleja ovat hopea ja nykyaikana jopa platina, jota muinaisaikojen menetelmin ei voitu valmistaa. Nykyisin koruissa käytettyyn kultaan on seostettu vaihteleva määrä hopeaa, mikä vaikuttaa paitsi metallin väriin, myös koruesineen kovuuteen ja kulumiskestävyyteen. Metallikoruun liitetään usein lasia, helmiä tai hiottuja jalokiviä. Nykyaikana joudutaan korujen valmistuksessa huolehtimaan EU:n nikkelidirektiivin 94/27/EY määräysten vuoksi siitä, että ihoa vasten kosketuksessa käytetty koru ei pääse altistamaan käyttäjäänsä nikkeliallergialle. Turvallisuus- ja kemikaalivirasto on rajoittanut korujen allergisoivuutta myynti- ja maahantuontisäädöksillä. Nikkelin, kadmiumin ja kadmiumyhdisteiden, sekä lyijyn ja lyijy-yhdisteiden käyttöä rajoitetaan myös EU-lainsäädännöllä. Nämä säädökset eivät koske antiikkikoruja, eli ennen 10.12.1961 valmistettuja koruja.Tukes - Jalometallituotteet; valmistus, maahantuonti ja myynti == Miesten korut == Länsimaisessa puvussa miesten korujen asemassa ovat perinteisesti kello, solmioneula, vihkisormus ja kalvosinnapit. Miesten kaulakoru on perinteisessä tyylissä pieni ja melko huomaamaton. Miesten käyttämiä koruja ovat myös esimerkiksi korvakorut ja lävistyskorut. == Ympäristövaikutukset == Kullan tuotanto kuluttaa paljon luonnonvaroja. Kultaista sormusta varten saatetaan joutua louhimaan kolme-neljä tonnia malmia, ja se käsitellään sähköllä ja puhtaalla vedellä. Kultasormuksen valmistus uudesta raaka-aineesta on satoja kertoja kuluttavampaa kuin kierrätetystä kullasta valmistetun sormuksen tekeminen. == Katso myös == * Kunniamerkki * Tatuointi == Lähteet == == Kirjallisuutta == * == Aiheesta muualla == * Väitös: Nykykoru ravistelee korualaa ja taidetta. * Luokka:Seulonnan keskeiset artikkelit
Laserleikkaus (lääketiede)

thumb|250px|Ihotautilääkärin käytössä oleva laser. Laserleikkauksessa laserin tarkasti kohdistunutta energiaa käytetään leikkaamaan kudosta äärimmäisen tarkasti. Silmien korjausleikkauksessa silmän linssin muotoa korjataan, jolloin likinäköisyys, kaukonäköisyys ja/tai hajataitto korjaantuu. Operaatioita on kolme perustyyppiä, LASIK, LASEK ja PRK. Laseria käytetään myös neurokirurgiassa ja lihaskirurgiassa. Nykyisin käytetään yleensä YAG- tai CO2-lasereita, mutta vapaaelektronilaserien käyttöä suunnitellaan. Lääketieteen tutkimuksessa on paljon hyötyä siitä, että laserilla voidaan leikata jopa yksittäistä solua pienempiä kohteita. Laseria käytetään myös hampaiden porauksessa. Suurena etuna tässä on, että potilas ei tunne lainkaan vihlontaa tai muuta kipua. Laserporaus ei ole kuitenkaan vielä yleistynyt hammaslääkäreiden käytössä. Laseria käytetään myös luomien ja neurofibroomien poistossa iholta. Laseria on mahdollisuus käyttää näissä toimenpiteissä joko veitsen tai höylän tavoin. Höylätessä iholta tasoitetaan epätasaisuuksia. Laseria on käytetty myös kauneuskirurgiassa esimerkiksi ryppyjen poistoon. == Lähteet == Luokka:Leikkaukset
Laserleikkaus (teollisuus)

Laserleikkaus on teollisuudessa työstömenetelmä, jossa ainetta leikataan lasersäteellä. Laserleikkaukselle ominaista on tarkka ja siisti leikkausjälki. Metallien lisäksi sitä voidaan käyttää myös muovin, kartongin, paperin jne. leikkaamiseen. Yleisimmin laserleikkausta käytetään levymäisten osien leikkaamiseen. Laserleikkauksessa lasersäde kohdistetaan linssillä polttopisteeksi leikattavaan materiaaliin. Energiatiheys laserilla leikattaessa on 1-10 MW/cm². Polttopiste kuumenee niin kuumaksi, että työstettävä materiaali sulaa, palaa tai suurta energiatiheyttä käytettäessä höyrystyy. Sulattavassa laserleikkauksesa sula materiaali puhalletaan pois leikkauskaasulla eli inerttikaasulla. Polttolaserleikkausta käytetään yleensä normaaliteräksen leikkaamiseen ja siinä terästä kuumennetaan lasersäteellä ja materiaalin sulamista edistetään prosessikaasulla joko hapella tai typellä materiaalista ja tavoitellusta leikkuujäljestä riippuen. Myös muitakin yleisiä teräsmateriaaleja kuten RST:tä ja alumiinia voidaan leikata. Kun leikkauskaasuna käytetään happea, sula teräs palaa eksotermisella reaktiolla ja kuumentaa lisää materiaalia ympäriltään. Leikkaus käy nopeasti ja leikkurilla voidaan leikata jopa 20 mm paksua terästä. Typpileikkauksessa puhalletaan sula metalli suurella paineella pois, jolloin leikkauspinnasta tulee erittäin siisti ja siihen ei ehdi muodostua oksidikerrosta. Typellä leikataan tavallisemmin RST-teräsmateriaaleja. Sen avulla voidaan leikata myös muita aineita kuten muoveja ja jopa puuta. Laserleikkauksessa käytetään tavallisimmin CO2-laseria. Näiden lisäksi suuritehoiset Nd:YAG-laserit ovat kasvattaneet asemiaan helpomman säteen kuljetuksen ansiosta sekä joidenkin erikoismateriaalien kuten uushopean ja kuparin leikkaamisessa. Uudempi tekniikka on kuitulaser, jossa lasersäde kuljetetaan valokaapelilla leikkauspäähän. Leikkauslaitteiston lasertykki tuottaa toimiessaan runsaasti lämpöenergiaa ympärilleen, mikä voi vaurioittaa lasertykkiä. Siksi siinä käytetään usein vesijäähdytystä, jota tehostetaan ulkopuolisella jäähdytinlaitteella. Laitteesta poistuvaa hukkalämpöä voidaan hyötykäyttää keskuslämmitysjärjestelmässä. ==Katso myös== *Vesileikkaus == Lähteet == ==Aiheesta muualla== *Teräksen laserleikkausta (englanninkielinen sivu, paljon kuvia) Luokka:Leikkaaminen
Logopedia

Logopedia on tieteenala, joka tutkii laaja-alaisesti ihmisäänen, puheen, kielen ja kommunikaation tavanomaista toimintaa sekä sen häiriötiloja ja näiden kuntoutusta. Logopedian tutkimustuloksia sovelletaan käytännön puheterapiassa. Logopediaan kiinteästi liittyviä tieteenaloja ovat muun muassa lääketiede, neurologia, psykologia, neurolingvistiikka ja kielitiede. ==Kommunikaation häiriötiloja== * Afasia – Afasia on kielellinen häiriö. Se johtuu aivokudoksen vauriosta tai toimintahäiriöstä, joka on yleensä vasemman aivopuoliskon alueella. Yleisin syy aivovaurioon on aivoverenkiertohäiriö, aivoinfarkti tai aivoverenvuoto. Myös aivovammat ja aivokasvaimet voivat aiheuttaa afasiaa. * SLI – Lapsen kielellinen erityisvaikeus. Kutsuttiin ennen myös lasten dysfasiaksi. * Apraksia – Vaikeus suunnitella tahdonalaisia motorisia puheliikkeitä * Dysartria – Puhelihaksiston toimintakyvyttömyydestä johtuva puheen epäselvyys * Dementia – Aivokudoksen rapistumisesta johtuva kielellisten ja muiden kognitiivisten toimintojen heikentyminen * Dysfagia – Nielemisvaikeudet ==Opiskelu Suomessa== Logopediaa voi Suomessa opiskella kuudessa eri yliopistossa: Helsingin, Oulun, Tampereen, Turun ja Itä-Suomen yliopistossa sekä Åbo Akademissa. Logopedia kuuluu humanistiselle koulutusalalle, joten logopediaa opiskelleet ovat koulutukseltaan humanististen tieteiden kandidaatteja tai filosofian maistereita, lisensiaatteja tai tohtoreita. Tutkintonimikkeestään huolimatta logopedia sijoittuu yliopistoissa humanistiseen tiedekuntaan enää ainoastaan Oulun yliopistossahttp://www.oulu.fi/logopedia/ Oulun yliopisto, muissa joko lääketieteelliseen, käyttäytymistieteelliseen, yhteiskuntatieteelliseen tiedekuntaan tai vastaavaan yksikköön, yleisesti psykologian koulutuksen kanssa samaan yksikköön.http://www.helsinki.fi/kayttaytymistieteet/koulutukset/index.htm Helsingin yliopisto käyttäytymistieteiden laitoshttp://www.uta.fi/yky/opiskelu/tutkinto-ohjelmat/index.html Tampereen yliopisto yhteiskunta- ja kulttuuritieteiden yksikköhttp://www.utu.fi/fi/yksikot/soc/yksikot/kayttaytymistieteet/Sivut/home.aspx Turun yliopisto käyttäytymistieteiden ja filosofian laitoshttp://www.abo.fi/institution/sv/ipl Åbo Akademi institutionen för psykologi och logopedi Vuosina 1902–2001 Suomessa tehtiin viisi logopedian alan väitöskirjaa, kaikki vuosina 1992–2001. == Lähteet == Luokka:Lääketiede Luokka:Kielitiede Luokka:Seulonnan keskeiset artikkelit